Държавен вестник, бр. 106, 2024 г., стр. 73

БРОЙ  106	
Д Ъ Р Ж А В Е Н  В Е С Т Н И К 	
СТР.  73   
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ
МИНИСТЕРСТВОТО НА
ИКОНОМИКАТА И ИНДУСТРИЯТА
ЗАПОВЕД № 5065
от 12 ноември 2024 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра на 
икономиката и индустрията и на нейната ад­
министрация, решение на комисията по т. 13 
съгласно протокол № 38 от 5.11.2024 г., чл. 92, 
ал. 1, 2 и 5 във връзка с чл. 87 и чл. 88, ал. 1, 
т. 2 от Закона за защита на потребителите, 
Наредбата за условията и реда за изтегляне 
от пазара, изземване от потребителите и 
унищожаване на опасни стоки и за реда за 
обезщетяване на потребителите в случаите 
на изземване на опасни стоки във връзка с 
чл. 99 от Закона за защита на потребителите 
нареждам:
1. Забранявам вноса, износа, възмездното 
или безвъзмездното пускане на пазара на 
детско столче за хранене MAXI COSI, модел 
„AVA“, идентификационен номер 2040043110, 
за деца до 36 месеца като стока, представля­
ваща сериозен риск и опасност за здравето 
на потребителите.
2. Вносителите и дистрибуторите да орга­
низират незабавното и ефективно изтегляне 
от пазара и изземването от потребителите 
на описаната в заповедта стока по реда, ус­
ловията и в сроковете, визирани в Наредбата 
за условията и реда за изтегляне от пазара, 
изземване от потребителите и унищожаване 
на опасни стоки и за реда за обезщетяване 
на потребителите в случаите на изземване 
на опасни стоки, и да отправят предупрежде­
ния към потребителите за рисковете, които 
стоката съдържа.
3. На основание чл. 60, ал. 1 от Админис­
тративнопроцесуалния кодекс допускам пред­
варително изпълнение на заповедта, с цел да се 
защити животът и здравето на потребителите 
и да не се допусне предлагането на стока на 
пазара в несъответствие с изискванията за 
безопасност съгласно стандарт EN 14988:2017 
+ A1:2020, което несъответствие представлява 
риск за здравето на бебета и малки деца и 
би могло да доведе до нараняване.
Мотиви:
Във връзка с участието на Комисията за 
защита на потребителите в Проект за коорди­
нирани дейности по надзор на пазара „CASP 
2024“ на Европейската комисия в дейности­
те, специфични за даден продукт: „Изделия 
грижа за деца – детски високи столчета за 
хранене“, на 7.06.2024 г. от служители на отдел 
„ОКБС“ при КЗП е извършена проверка с КП 
№ К-2710686 в обект: магазин за детски стоки 
„BABY LIFE Малечко“, намиращ се в София, 
бул. Околовръстен път № 151, стопанисван 
от „БЛМ Къмпани“ ООД, ЕИК 202548307.
Съгласно предоставени протоколи от 
изпитване № 24.27607 от 10.09.2024 г. и 
№ 24.27604а от 10.09.2024 г., издадени от 
лаборатория IISG (UL), Италия, заведени с 
вх. № Ц-03-6279/1.10.2024 г., стоката – дет­
ско столче за хранене марка MAXI COSI, 
модел „AVA“, EAN 3220660344024, за деца до 
36 месеца, не съответства на стандарт EN 
14988:2017 + A1:2020 „Детски високи столче­
та. Изисквания и методи за изпитване“, по 
следните показатели:
– Параграф 8.4.1 – След като високото 
столче е било настроено за нормална употреба 
в съответствие с инструкциите на произво­
дителя, между седалката и пасивния разкрач 
има достъпни опасни точки на натиск, които 
могат да се затворят на по-малко от 12 mm, 
но невинаги са по-малки от 5 mm. Това несъ­
ответствие е налице при всички положения 
(три позиции) на таблата.
– Параграф 8.9.1.1.1 – Високото столче 
няма активна система за обезопасяване, която 
да отговаря на стандарта. Измереният ъгъл 
на облегалката е (31,1 ± 1,0)° и е по-малък от 
60°. Стандартът за столче за хранене с ъгъл, 
по-малък от 60°, изисква активна система за 
обезопасяване.
– Параграф 8.9.2.2 – Височината на стра­
ничната защита е по-малка от минималната 
стойност от 140 mm, изисквана от стандарта, 
когато облегалката е разположена във вто­
рото и в най-наклоненото положение. Висо­
чината на страничната защита във второто 
положение на регулиране на облегалката е 
(120,0 ± 2,0) mm. Височината на страничната 
защита в третото положение на регулиране 
на облегалката е (89,0 ± 2,0) mm.
Предвид установените несъответствия сто­
ката съдържа сериозен риск от наранявания.
Разпореждането, с което се допуска пред­
варителното изпълнение, може да се обжалва 
чрез КЗП пред съда в тридневен срок от съ­
общаването му независимо дали настоящата 
заповед е оспорена.
Разходите по складиране, транспорт, изтег­
ляне от пазара, изземването от потребителите 
и тяхното обезщетяване са за сметка на про­
изводителите, вносителите и дистрибуторите.
Заповедта може да се обжалва чрез пред­
седателя на Комисията за защита на потре­
бителите в 14-дневен срок от съобщаването 
є по реда на Административнопроцесуалния 
кодекс.
Председател:
М. Филипова
7949